**REGULAMENT CU PRIVIRE LA**

**PROGRAMUL DE SUSȚINERE A REVENIRII DE SCURTĂ DURATĂ A MEMBRILOR DIASPOREI CU EXPERIENȚĂ PROFESIONALĂ AVANSATĂ**

**\*\*\***

**(Diaspora Engagement Hub/ DEH)**

**Revenirea de scurtă durată a membrilor diasporei cu experiență profesională avansată,** (în continuare „programul”) se implementează sub umbrela **Diaspora Engagement Hub** de către Cancelaria de Stat prin intermediul Biroului Relații cu Diaspora (BRD) în parteneriat cu Organizația Internațională pentru Migrație (OIM), Programul Națiunilor Unite pentru Dezvoltare (PNUD) și Organizația Mondială a Sănătății (OMS), Universitatea de Medicină și Farmaceutică „Nicolae Testemițanu” (USMF) în cadrul „Programului Comun al ONU Moldova pentru valorificarea impactului pozitiv al migrației în Republica Moldova cu suportul financiar al Programului Multilateral pentru Migrație al ONU”.

Programul își propune să motiveze și să sprijine profesioniștii din diasporă pentru a reveni în Republica Moldova pe o perioadă de până la 5 luni și să contribuie prin activitatea profesională propriu-zisă la dezvoltarea Republicii Moldova, inclusiv la avansarea reformelor instituționale, în contextul procesului de integrare a Republicii Moldova în Uniunea Europeană, inclusiv prin consolidarea capacităților instituției publice beneficiare.

**Scopul** programului este de a pune în valoare capitalul uman și experiența profesională a diasporei înalt calificate prin transfer de bune practici, inovații, tehnologii, competențe și contacte obținute peste hotare, pentru dezvoltarea instituțională, politică, economică, socială și culturală a Republicii Moldova și integrare în Uniunea Europeană.

**Obiectivele** programului sunt:

* Crearea unui mecanism de reîntoarcere profesională temporară în Republica Moldova a diasporei înalt calificate în diverse domenii strategice, inclusiv cel al cercetării, inovării și dezvoltării, educației, justiției, mediului și eficienței energetice, protecției sociale, atragerii investițiilor, sănătății, economieă și digitalizării, culturii etc.;
* Transferul de bune practici, inovații, tehnologii, competențe și contacte obținute peste hotare, prin avansarea parteneriatelor dintre instituțiile publice din Republica Moldova ce solicită expertiza profesioniștilor din diasporă și cele de peste hotare, unde activează membrii diasporei înalt calificate;
* Facilitarea contribuției profesioniștilor din diasporă în activitatea și dezvoltarea capacităților de funcționare a autorităților publice centrale și locale, a mediului de sănătate și academic și a altor instituții publice.

**Capitolul I. Dispoziții generale**

1. Prezentul regulament stabilește scopul programului, obiectivele, domeniile eligibile pentru aplicare, procedura și formularele de aplicare, procedura de selecție, principiile de bază privind procesul de implementare, raportare, monitorizare și evaluare a implementării activităților în cadrul misiunilor de revenire profesională de scurtă durată a diasporei.
2. Programul oferă suport pentru misiunile de revenire de scurtă durată a profesioniștilor din diasporă, cu scopul de a valorifica capitalul uman al diasporei prin susținerea și dezvoltarea de parteneriate dintre profesioniștii din diasporă și instituțiile publice din Republica Moldova. Aceste parteneriate vizează implementarea unor activități comune care contribuie la transferul de bune practici, inovații, tehnologii, competențe și contacte obținute peste hotare în țara de origine.
3. Procedura de lansare a programului de revenire temporară, selectarea profesioniștilor din diasporă, termenii de referință, planul de lucru comun cu instituția publică din Republica Moldova, precum și raportul elaborat în baza planului de cooperare cu instituția partener din Republica Moldova constituie informații de interes public.
4. În sensul prezentului regulament se definesc următoarele noțiuni:

*aplicant*– reprezentant al diasporei (persoană fizică, cetățean sau originar din Republica Moldova) care transmite dosarul de aplicare pentru implementarea unei idei, a unui plan, a unei inițiative, a unui transfer de tehnologii, de competențe, de contacte obținute peste hotare, în scopul atingerii unor obiective specifice care vor contribui la dezvoltarea Republicii Moldova.

*beneficiar al programului* – aplicantul desemnat câștigător de către Comisia de evaluare și selectare, beneficiar al suportului oferit în cadrul programului.

*formular de aplicare la program* (anexa A)– formular care include date generale despre aplicant precum și descrierea activităților ce urmează a fi implementate (contextul, relevanța, cadrul general; scop și obiective; beneficiari/participanți; promovare; rezultate; impact și sustenabilitate; monitorizare și evaluare ș.a.);

*Comisia de evaluare și selectare* - organ consultativ stabilit prin Ordinul Cancelariei de Stat, constituit cu scopul de a coordona procesul de evaluare, selectare și aprobare a dosarelor depuse/înaintate pentru finanțare în cadrul programului.

*contribuție proprie* – aportul financiar/material voluntar al beneficiarului, alocat pentru implementarea activităților propuse în cadrul programului.

*contribuție din partea partenerilor de dezvoltare/donatorilor -* aportul financiar/material și de resurse umane alocat pentru realizarea proiectelor finanțate în cadrul programului.  
 *finanțator* - instituție privată, publică sau internațională, diferită de instituția partener din Republica Moldova, care alocă suport material și financiar pentru implementarea programului.

*finanțare* – alocație financiară sau suport material oferit de finanțator pentru beneficiarul programului.

*instituție partener* – instituție publică din Republica Moldova (autorități centrale, administrații publice locale de nivelul I sau II, instituții de învățământ sau medicale etc.), unde este plasat temporar profesionistul din diasporă pe durata participării la program și care beneficiază de transferul de bune practici, inovații, tehnologii, competențe și contacte obținute peste hotare al acestuia și de livrabilele convenite.

*plan de cooperare cu instituția partener din Republica Moldova* (anexa B)–formular care descrie etapele de realizare a activităților în cadrul instituției partener (descrierea provocărilor ce necesită a fi abordate, obiective de cooperare, activități, indicatori de rezultat/produs, termeni de realizare, responsabili și părți implicate, riscuri, măsuri de diminuare a riscurilor). **Formularul urmează a fi completat de către beneficiarii preselectați împreună cu instituția partener din Republica Moldova, după validarea administrativă a dosarelor.**

*profesioniști din diaspora* - specialiști de calificare înaltă, inclusiv directori independenți și manageri superiori, tehnicieni sau meseriași specializați, investitori, oameni de afaceri, „lucrători-cheie” și lucrători subcontractați[[1]](#footnote-1).

*termeni de referință ai beneficiarului* – formularul care conține condițiile, cerințele și obiectivele de prestare a expertizei profesionale convenite de către instituția parteneră beneficiară de expertiza din diaspora cu finanțatorul și beneficiarul programului.

*contract de consultanță al beneficiarului cu finanțatorul –* contract încheiat între finanțator şi beneficiarul programului, prin care părțile își asumă angajamente reciproce orientate spre realizarea condițiilor, cerințelor, obiectivelor, rezultatelor preconizate și a planului de lucru comun cu instituția partener din Republica Moldova stipulat în termenii de referință ai beneficiarului.

*scrisoare de confirmare a finanțatorului* - formular emis de finanțator și contrasemnat de beneficiar ce confirmă acceptarea profesionistului din diasporă în vizită de lucru în Republica Moldova, cu indicarea perioadei agreată și precizarea cheltuielilor suportate de finanțator, precum transportul internațional spre/din Republica Moldova și diurna în Moldova la rata ONU (în cazul OIM, se emite pentru revenirile de scurtă durată de până la 2 săptămâni).

*raport narativ periodic* (anexa C) - formular care descrie succint activitățile realizate în perioada de raportare: rezultate, provocări și modalitatea prin care acestea au fost depășite.

*tabel de pontaj lunar* – formular utilizat în gestionarea resurselor umane, care înregistrează orele lucrate de către beneficiari într-un interval de timp de o lună, pentru experții care sunt contractați în baza unui contract de consultanță cu finanțatorul cu achitarea serviciilor de expertiză per oră/lună.

*raport narativ final* (anexa D) – formular elaborat în baza termenilor de referință ai beneficiarului (anexa B) care descrie procesul de implementare a proiectului și rezultatele acestuia (activități, rezultat/produs; termen de realizare, responsabili și părți implicate, nivel de realizare a acțiunilor, provocări și modalitatea prin care acestea au fost depășite, documente justificative) și care este prezentat finanțatorului.

*validarea administrativă a dosarelor* - verificarea conformității dosarelor depuse în cadrul concursului cu criteriile de eligibilitate definite de prezentul Regulament.

1. Precondițiile pentru finanțare sunt:

*transparența*– oferirea de către BRD a tuturor informațiilor privind organizarea și desfășurarea programului, în vederea informării părților interesate în mod deschis și explicit.  
 *liberul acces* – asigurarea condițiilor în mod nediscriminatoriu pentru ca orice persoană eligibilă să-și poată exercita dreptul de a aplica şi de a deveni beneficiar.  
 *neretroactivitatea*– excluderea posibilității alocării fondurilor nerambursabile unei activități a cărei executare a fost deja începută sau finalizată la data încheierii contractului cu finanțatorul programului.  
 *finanțarea în limitele bugetului alocat*– oferirea suportului financiar în cadrul programului în limita mijloacelor financiare disponibile.  
 *responsabilitatea pentru managementul proiectului* – respectarea de către beneficiar și instituția partener a tuturor procedurilor prestabilite în prezentul regulament.

1. Criteriile de evaluare a dosarelor de aplicare și atribuirea suportului la revenire în cadrul programului vor fi aplicate în mod nediscriminatoriu, astfel încât orice aplicant să aibă șanse egale de obținere a finanțării.

**Capitolul II.**

**Organizarea și desfășurarea programului**

**Secțiunea 1. Criterii de eligibilitate și domenii de finanțare**

1. Apelul de aplicare la prezentul program este destinat membrilor diasporei înalt calificate care, (i) în ultimii 5 ani, cumulează o experiență profesională relevantă obținută peste hotare de minim 3 ani, (ii) la momentul aplicării sunt angajați în câmpul muncii peste hotare (angajator, liber profesionist sau alte forme de angajare). Aplicanții doresc să inițieze/dezvolte o colaborare și să activeze în calitate de expert în cadrul unei instituții publice din Republica Moldova în baza unor termeni de referințe și a unui plan de acțiuni comun agreat de ambele părți. Această colaborare trebuie să contribuie la transferul de bune practici, inovații, tehnologii, competențe și contacte dobândite peste hotare, în vederea sprijinirii dezvoltării instituționale, politice, economice, sociale și culturale a Republicii Moldova și a integrării acesteia în Uniunea Europeană.
2. Cooperarea cu instituția din Republica Moldova și furnizarea expertizei pot fi realizate printr-o misiune de revenire temporară de la 2 săptămâni la 5 luni, incluzând formate cu prezență fizică, dar și hibride (cu participare fizică și implicare la distanță), în funcție de necesitățile stabilite de instituția gazdă din Republica Moldova.
3. Sunt stabilite următoarele **domenii prioritare****de cooperare** pentru implementarea proiectelor *(dar nu limitat la acestea)*:
4. Educație și cercetare;
5. Inovație și transfer tehnologic;
6. Sănătate;
7. Politici publice;
8. Cultură și arte;
9. Antreprenoriat și administrarea afacerilor;
10. Industria creativă;
11. Digitalizare, tehnologii informaționale și comunicații;
12. Energetică;
13. Justiție;
14. Administrare publică, de nivel central sau local;
15. Comunicare, jurnalism și relații cu publicul;
16. Participare civică;
17. Expertiză/suport în aplicarea la fondurile/programele europene și internaționale pe diverse domenii;
18. Expertiză tehnică în sectorul de producție.
19. **Perioada de implementare a activităților** este de până la 2 săptămâni sau de la 2 săptămâni până la 5 luni.
20. **Termenul de prezentare a raportului narativ final (Anexa D)** - cel târziu în termen de 5 zile lucrătoare după sfârșitul misiunii în Republica Moldova.

12. Pentru a putea participa la concurs/apel, proiectul propus trebuie să îndeplinească următoarele **criterii de eligibilitate**:

1. Aplicantul trebuie să fie originar din Republica Moldova și să probeze deținerea în prezent sau în trecut a cetățeniei Republicii Moldova (copia pașaportului sau buletinului de identitate sau alt document relevant);
2. Aplicantul trebuie să posede cel puțin studii superioare de licență în domeniul în care își propune expertiza;
3. Aplicantul trebuie să cunoască limba română;
4. Aplicantul trebuie să fie angajat peste hotare la momentul aplicării și, în ultimii 5 ani, să cumuleze o experiență profesională relevantă obținută peste hotare de minim 3 ani (lucru probat prin intermediul CV-ului și a oricărui document ce confirmă angajarea și experiența profesională peste hotare);
5. Activitățile de cooperare și transfer de expertiză către instituția parteneră din Republica Moldova trebuie să fie implementate pe teritoriul Republicii Moldova în format fizic sau hibrid;
6. Se încurajează continuarea cooperării cu instituția gazdă după încheierea misiunii de revenire care a fost susținută de programul de revenire profesională de scurtă durată.

13. **Activitățile neeligibile**:

1. cele care nu corespund obiectivelor programului;
2. cele care urmăresc obținerea de profit;
3. cele de intermediere financiară și asigurări;
4. tranzacțiile imobiliare, activitățile de consultanță juridică;
5. jocurile de noroc și pariurile;
6. cele care urmăresc fie în mod exclusiv, fie în mod specific, sponsorizări individuale pentru participarea la ateliere, seminare, conferințe, congrese;
7. cele care urmăresc obținerea de burse individuale pentru studii sau cursuri de formare;
8. cele care presupun exclusiv elaborarea tezelor de licenţă, masterat sau doctorat, a lucrărilor de an etc.

14. Aplicantul poate beneficia de finanțare repetată pe parcursul Programului, dacă continuarea colaborării cu instituția partener din Republica Moldova este justificată.

**Secţiunea 2. Procedura de depunere a dosarelor și organizare a concursului**

15. BRD stabilește calendarul de organizare a concursului de selecție, anunțul fiind publicat pe pagina oficială a BRD ([www.brd.gov.md](http://www.brd.gov.md)), pe platformele aferente, pe paginile ambasadelor și a consulatelor Republicii Moldova, pe rețele de socializare.

16. **Perioada de depunere a dosarelor: în desfășurare**

17. Concursul se desfăşoară în următoarele **etape\***:

***\* La fiecare etapă evocată aici, programul oferă aplicanților suport informațional, inclusiv suport pentru punerea în contact a aplicantului cu o instituție partener din Republica Moldova.***

1. Publicarea anunțului de concurs;
2. Pregătirea dosarului de concurs de către aplicant;
3. Transmiterea dosarului de concurs la adresa electronică: [brd@gov.md](mailto:brd@gov.md)
4. Verificarea administrativă de către BRD:

* dacă sunt respectate criteriile de eligibilitate;
* dacă este respectat termenul limită de depunere a dosarului;
* dacă dosarul conține toate anexele conform modelului din Regulament;
* dacă formularul de aplicare este complet;

1. După validarea administrativă a dosarului, urmează prezentarea *Planului de cooperare cu instituția partener din Republica Moldova* (anexa B) la adresa electronică [brd@gov.md](mailto:brd@gov.md), în termenii stabiliți de organizatorii concursului;
2. Solicitarea eventualelor clarificări de la aplicant;
3. Transmiterea dosarului către Comisia de evaluare și selectare pentru examinare;
4. Organizarea interviului cu aplicanții pre selectați pentru evaluarea misiunii de transfer de expertiză, inclusiv a planului de cooperare (anexa B);
5. Selectarea și aprobarea proiectelor de către Comisia de evaluare și selectare, după intervievarea candidaților ce se efectuează o dată pe lună;
6. Comunicarea publică a rezultatelor (o dată pe lună) pe paginile web și Facebook ale BRD.
7. Formalizarea aranjamentelor administrative cu aplicantul selectat.

18. BRD va informa pe email aplicanții despre:

1. acceptarea dosarelor și transmiterea lor spre examinare Comisiei de evaluare și selectare;
2. solicitarea în scris a eventualelor clarificări de la aplicanți;
3. respingerea dosarelor, cu indicarea la solicitare a motivului neacordării finanțării;
4. aprobarea finanțării.

19. Dosarul de concurs va fi depus în limba română și va conține următoarele documente:

1. Formularul de aplicare la program (anexa A);
2. Alte documente:

* CV-ul aplicantului*;*
* Copia diplomelor de studii;
* Actele ce confirmă angajarea peste hotare;
* Copia buletinului de identitate sau a pașaportului ce confirmă cetățenia Republicii Moldova sau alt document relevant;
* Acord privind prelucrarea datelor cu caracter personal ale aplicantului.

**NOTĂ:** Partenerii din Republica Moldova pot fi: autoritățile publice centrale, autoritățile administrației publice locale (nivelul I sau II), instituții de învățământ sau medicale și alte instituții publice.

20. Înregistrarea dosarului se efectuează doar în cazul în care acesta este remis în termen, cu respectarea cerințelor stabilite și conține toate anexele solicitate conform prezentului regulament. Dosarele incomplete vor fi declarate neeligibile.

**Secţiunea 3. Procedura de evaluare a dosarelor**

21. Evaluarea dosarelor depuse pentru finanțare în cadrul programului se efectuează de către Comisia de evaluare și selectare, constituită din reprezentanții Cancelariei de Stat, BRD, OIM, PNUD și ministere de resort la nivel central din Republica Moldova (Ministerul Afacerilor Externe, Ministerul Culturii, Ministerul Educației și Cercetării, Ministerul Muncii și Protecției Sociale, Ministerul Sănătății).

22. BRD examinează dosarele pe măsura recepționării din partea aplicanților în perioada de depunere menționată în anunțul de apel la candidaturi și preselectează, completând Fișa de evaluare a eligibilității dosarelor (anexă la prezentul Regulament). Sunt examinate următoarele criterii:

* Aplicantul este originar din Republica Moldova și probează deținerea în prezent sau în trecut a cetățeniei Republicii Moldova;
* La momentul depunerii dosarului, aplicantul este angajat peste hotare și, în ultimii 5 ani, cumulează o experiență profesională relevantă de minim 3 ani, obținută peste hotare;
* Aplicantul are finisate cel puțin studii superioare de licență în domeniul în care își propune expertiza;
* Activitățile de cooperare și transfer de expertiză către instituția din Republica Moldova vor fi implementate pe teritoriul Republicii Moldova în format fizic sau hibrid;
* Aplicantul cunoaște limba română.

După validarea administrativă (preselectare), urmează să fie prezentat *Planul de cooperare cu instituția partener din Republica Moldova* (anexa B), în conformitate cu modalitățile descrise la punctul 17 din prezentul Regulament.

Aplicanții preselectați care au prezentat *Planul de cooperare cu instituția partener din Republica Moldova* (anexa B) urmează a fi invitați la interviu (fie cu prezență fizică, fie online, fie în regim hibrid), împreună cu instituția partener din Republica Moldova.Prezența instituției partenere în cadrul interviului confirmă relevanța transferului de expertiză.

Urmare a interviului, Comisia de evaluare și selectare va selecta beneficiarii Programului.

23. Comisia se va întruni lunar sau la necesitate, nu mai târziu de data de 25 a lunii, începând cu luna iunie.

24. În funcție de specificul proiectelor depuse, în cadrul Comisiei de evaluare și selectare vor fi atrași și alți reprezentanți ai instituțiilor relevante, fără drept de vot. Membrul Comisiei de evaluare și selectare care reprezintă instituția parteneră, nu are drept de vot la evaluarea proiectului propus spre implementare și în care este vizată propria-i instituție.

25. Pentru a asigura transparența și imparțialitatea procedurii de evaluare și selectare a beneficiarilor, membrii Comisiei de evaluare și selectare vor completa/semna *Declarația de imparțialitate privind lipsa conflictelor de interes cu persoanele aplicante*.

26. La proba interviului, aplicanții sunt supuși evaluării înbaza următoarelor criterii:

1. O bună înțelegere de către candidat a contextului, a cadrului general și a relevanței cooperării ce urmează să se desfășoare conform *Planul de cooperare cu instituția partener din Republica Moldova* (anexa B) propus – 10 puncte;
2. Explicarea clară și succintă a scopului și obiectivelor cooperării cu instituția parteneră din Republica Moldova – 5 puncte;
3. Prezentarea clară și succintă a rezultatelor scontate pentru soluționarea problemelor identificate de specialistul din diasporă în domeniul de cooperare – 5 puncte;
4. Evaluarea clară a volumului transferului de cunoștințe și a profunzimii cooperării planificate cu instituția partener din Republica Moldova – 10 puncte;
5. Impactul anticipat și sustenabilitatea rezultatelor activităților propuse spre implementare – 10 puncte.

25. Fiecare membru al Comisiei de evaluare și selectare apreciază aplicațiile de proiect, completând fișa de evaluare (anexă la prezentul Regulament).

Punctajul total acumulat de fiecare proiect reprezintă media aritmetică a punctajelor acordate de către toți membrii Comisiei de evaluare și selectare.

26. **Va fi considerat câștigător proiectul care acumulează un punctaj total mai mare de pragul minim stabilit la 264 puncte (60% din punctajul maxim de 440) și care se încadrează în limita numărului de granturi disponibile pentru anul în curs. În cazul în care numărul de persoane care obțin punctaj de trecere este mai mare decât limita suportului disponibil, prioritate va fi acordată proiectelor cu cel mai mare punctaj, în ordinea descrescătoare a punctajului acumulat. În cazul punctajului similar, departajarea va fi decisă prin votul membrilor Comisiei de evaluare și selectare.**

27. Beneficiarii programului vor fi selectați în baza criteriilor de evaluare stabilite de prezentul Regulament, iar rezultatele vor fi consemnate întrun proces-verbal al Comisiei de evaluare și selectare.

28. Lista proiectelor selectate pentru finanțare va fi publicată pe site-ul BRD, în termen de 30 zile de la data ședinței Comisiei de evaluare și selectare. Adițional, aplicanții vor fi informați despre rezultate la adresa electronică indicată în dosarul de concurs.

29. BRD va asigura desfășurarea unei sesiuni de informare/consultații online pentru beneficiarii selectați de către Comisia de evaluare și selectare.

30. Aplicanții care nu au fost selectați au dreptul să formuleze contestații în conformitate cu prevederile din Codul administrativ al Republicii Moldova (nr.116/2018), în termen legal de 30 zile de la data anunțării/publicării rezultatelor.

**Capitolul III. Implementarea  programului de revenire profesională   
Secţiunea 1. Încheierea contractului**

31. Raportul de cooperare dintre beneficiar și finanțator, va lua următoarele forme:

* Pentru misiunile cu durată mai mare de 2 săptămâni, beneficiarul va semna un contract de consultanță cu finanțatorul.
* Pentru misiunile cu durată de până la 2 săptămâni, finanțatorul va oferi beneficiarului o scrisoare de confirmare a misiunii de lucru în Republica Moldova.

32. Beneficiarii vor demara activitățile propuse în *Planul de cooperare cu instituția partener din Republica Moldova* (anexa B) în termen de maximum 30 zile de la data publicării rezultatelor.

33. Se vor respecta regulamentele interne de contractare ale partenerilor de dezvoltare.

**Secţiunea 2.**

**Derularea contractului de finanţare**

34.Tipul de suport oferit beneficiarilor în cadrul programului de revenire profesională:

1. Acoperirea costurilor de transport internațional al beneficiarului în cadrul misiunii de revenire profesională temporară în Republica Moldova;

*NOTĂ: Doar costurile de transport internațional pentru clasa econom sunt eligibile.*

1. Acoperirea costurilor de consultanță/expertiză oferită de beneficiar instituției gazdă din Republica Moldova sau a costurilor de diurnă/cazare pe durata aflării în Republica Moldova, în dependență de durata vizitei și tipul de activitate profesională desfășurată în Republica Moldova;

*NOTĂ: DSA (Daily Subsistence Allowance) se va aplica conform ratelor ONU pentru Moldova:* [*https://www.undp.org/sites/g/files/zskgke326/files/2022-11/dsa\_nov\_2022.pdf*](https://www.undp.org/sites/g/files/zskgke326/files/2022-11/dsa_nov_2022.pdf)

*Costurile de consultanță se vor examina de la caz la caz (în funcție de nivelul de expertiză, complexitate etc.)*

1. Suport logistic și informațional pentru organizarea misiunii, dar și în timpul misiunii de revenire profesionale în Republica Moldova.

35. Obligațiile beneficiarului:

a) Beneficiarul va remite finanțatorului rapoarte narative intermediare (pentru misiunile cu o durată mai mare de 2 săptămâni) privind activitățile realizate, contrasemnate de un reprezentant al instituției partener din Moldova și alte acte justificative solicitate de finanțator, în dependență de tipul contractului încheiat cu finanțatorul; pentru misiunile de până la 2 săptămâni, va fi prezentat doar raportul narativ final, potrivit punctului (b) de mai jos.

b) după terminarea misiunii (inclusiv a misiunii de 2 săptămâni) de revenire temporară în Republica Moldova, beneficiarul va elabora și remite în termen de 5 zile lucrătoare un raport narativ final, unde va descrie activitățile realizate, inclusiv din perspectiva transferului de cunoștințe și a know-how realizat, impedimentele întâmpinate precum și recomandările de îmbunătățire a programului;

c) la finalul programului, beneficiarul va participa la evaluarea programului, prin completarea unui chestionar de evaluare a impactului programului, precum și prin participarea la ședința de prezentare și discutare a rezultatelor programului.

**Secţiunea 3.**

**Vizibilitate**

36. Beneficiarul va participa la campania de promovare a rezultatelor programului, organizată de BRD și de partenerii de dezvoltare. Instrucțiunile relevante vor fi transmise persoanelor selectate.

**Secţiunea 4.**

**Monitorizarea, evaluarea și raportarea**

37. Procesul de monitorizare a programului este realizat de către BRD în comun cu partenerii de dezvoltare.

38. Evaluarea programului se face de către BRD, prin elaborarea unui raport anual privind implementarea programului.

**Capitolul V. Dispoziții finale**

 39. Prezentul regulament se completează cu prevederile legale în vigoare.

40. Anexele următoare fac parte integrantă din prezentul regulament.

**Anexa A**

**FORMULAR DE APLICARE**

**ÎN CADRUL PROGRAMULUI DE SUSȚINERE A REVENIRII DE SCURTĂ DURATĂ A MEMBRILOR DIASPOREI CU EXPERIENȚĂ PROFESIONALĂ AVANSATĂ**

**INFORMAȚII GENERALE**

|  |  |
| --- | --- |
|  |  |
| **NUMELE CANDIDATULUI** |  |
| **ȚARA DE ORIGINE / NAȘTERE** |  |
| **ȚARA DE REȘEDINȚĂ CURENTĂ /**  **ȚARA DE ACTIVITATE PROFESIONALĂ (DACĂ DIFERĂ)** |  |
| **EXPERIENȚA DE MUNCĂ ACUMULATĂ PESTE HOTARE (ÎN LUNI SAU ANI)** |  |
| **LOCUL DE MUNCĂ (INSTITUȚIA ANGAJATOARE) DE PESTE HOTARE** |  |
| **DOMENIUL DE ACTIVITATE PROFESIONALĂ** |  |
| **TELEFON DE CONTACT** |  |
| **EMAIL** |  |
| **ADRESA POȘTALĂ** |  |
| **PERIOADA PLANIFICATĂ A MISIUNII DE REVENIRE PROFESIONALĂ ÎN REPUBLICA MOLDOVA** |  |
| **MODALITATEA IMPLEMENTĂRII ACTIVITĂȚILOR ÎN CADRUL MISIUNII DE REVENIRE** | - **prezența fizică** la instituția beneficiară din Republica Moldova - \_[ ] % din timpul alocat cooperării  - **implicarea de la distanță** / on-line cu instituția beneficiară din Republica Moldova - \_[ ] % din timpul alocat cooperării |
|  |  |

1. **DESCRIEREA COOPERĂRII**

|  |
| --- |
| 1. **DESCRIEREA CONTEXTULUI, CADRULUI GENERAL ȘI RELEVANȚEI COOPERĂRII**   *Descrieți situația generală în domeniul de activitate profesională.*  *Formulați problemele specifice.*  *Argumentați necesitatea măsurilor propuse spre realizare.*  *Maxim 2.000 caractere* |
| 1. **DOMENIUL, SCOPUL ȘI OBIECTIVELE COOPERĂRII** |
| 1. **INSTITUȚIA PARTENERĂ DIN REPUBLICA MOLDOVA** |
| 1. **BENEFICIARII / PARTICIPANȚII / GRUPUL ȚINTĂ** |
| 1. **MĂSURI DE PROMOVARE A COOPERĂRII** |
| 1. **REZULTATELE SCONTATE ALE COOPERĂRII**    * + 1. *Rezultate cantitative*        2. *Rezultate calitative* |
| 1. **IMPACTUL ȘI SUSTENABILITATEA REZULTATELOR COOPERĂRII**   *Faceți referire la următoarele aspecte:*   * + - 1. *Schimbările pe care vă propuneți să le obțineți în urma realizării proiectului*       2. *Impactul rezultatelor*       3. *Sustenabilitatea rezultatelor cooperării*   *Maxim 3.000 caractere* |
| 1. **MONITORIZARE ȘI EVALUARE** |
| 1. **DETALII ADIȚIONALE** |
|  |

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura aplicantului \_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura reprezentantului instituției partenere\_\_\_\_\_\_\_\_\_\_\_\_\_\_\_\_**

**Anexa B**

***(Obligatoriu urmează a fi completat doar de către beneficiarii pre selectați împreună cu instituția partener din Republica Moldova și prezentat înainte de etapa interviului[[2]](#footnote-2))***

**PROGRAMUL DE SUSȚINERE A REVENIRII DE SCURTĂ DURATĂ A MEMBRILOR DIASPOREI CU EXPERIENȚĂ PROFESIONALĂ AVANSATĂ**

**PLAN DE COOPERARE CU INSTITUȚIA PARTENER DIN REPUBLICA MOLDOVA**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(nume, prenume)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Provocarea identificată[[3]](#footnote-3)** | **Obiectivul cooperării** | **Activități** | **Indicatori de rezultat/produs** | **Termen de realizare** | **Responsabil și părți implicate**  (Nume/Prenume/ Denumirea instituției) | **Riscuri** | **Măsuri de diminuare a riscurilor** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura aplicantului \_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura reprezentantului instituției partenere\_\_\_\_\_\_\_\_\_\_\_\_\_\_\_\_**

**Anexa C**

**PROGRAMUL DE SUSȚINERE A REVENIRII DE SCURTĂ DURATĂ A MEMBRILOR DIASPOREI CU EXPERIENȚĂ PROFESIONALĂ AVANSATĂ**

**RAPORTUL NARATIV PERIODIC PRIVIND IMPLEMENTAREA PROIECTULUI**

**(1 -2 PAGINI, SUMATIV)**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(nume, prenume)*

|  |
| --- |
| 1. **ACTIVITĂȚILE REALIZATE ÎN PERIOADA DE RAPORTARE** |
| 1. **REZULTATE** |
| 1. **PROVOCĂRILE ȘI MODALITATEA PRIN CARE ACESTEA AU FOST DEPĂȘITE** |

.

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura aplicantului \_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura reprezentantului instituției partenere \_\_\_\_\_\_\_\_\_\_\_\_\_\_\_\_**

**Anexa D**

**PROGRAMUL DE SUSȚINERE A REVENIRII DE SCURTĂ DURATĂ A MEMBRILOR DIASPOREI CU EXPERIENȚĂ PROFESIONALĂ AVANSATĂ**

**RAPORTUL NARATIV FINAL PRIVIND IMPLEMENTAREA PROIECTULUI**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(nume, prenume)*

|  |
| --- |
| 1. **ACTIVITĂȚI** |
| 1. **REZULTAT/PRODUS** |
| 1. **TERMEN DE REALIZARE** |
| 1. **RESPONSABILI ȘI PĂRȚI IMPLICATE** |
| 1. **NIVEL DE REALIZARE A ACȚIUNILOR** |
| 1. **PROVOCĂRI ȘI MODALITATEA PRIN CARE ACESTEA AU FOST DEPĂȘITE**   *Vă rugăm să descrieți aici cele mai importante 3-5 provocări cu care v-ați confruntat.* |
| 1. **DOCUMENTE JUSTIFICATIVE** |

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura aplicantului \_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura reprezentantului instituției partenere\_\_\_\_\_\_\_\_\_\_\_\_\_\_\_\_**

***Anexa: Fișa de evaluare a eligibilității dosarelor***

**FIȘA DE EVALUARE A ELIGIBILITĂȚII DOSARELOR**

**PROGRAMUL DE SUSȚINERE A REVENIRII DE SCURTĂ DURATĂ A MEMBRILOR DIASPOREI CU EXPERIENȚĂ PROFESIONALĂ AVANSATĂ**

| Nr.  Ord. | Aplicantul | **Criterii de evaluare** | | | | | | |
| --- | --- | --- | --- | --- | --- | --- | --- | --- |
| Aplicantul este originar din Republica Moldova și probează deținerea în prezent sau în trecut a cetățeniei Republicii Moldova | La momentul aplicării, angajat peste hotare și, în ultimii 5 ani, cumulează o experiență profesională relevantă obținută peste hotare de minim 3 ani | Aplicantul are terminate cel puțin studiisuperioare de licență în domeniul în care își propune expertiza | Activități de cooperare și transfer de expertiză către instituția din Republica Moldova, implementate pe teritoriul Republicii Moldova în format fizic sau hibrid | Cunoașterea limbii române | Comentarii |
| **DA / NU** | **DA / NU** | **DA / NU** | **DA / NU** | **DA / NU** |  |
| 1. |  |  |  |  |  |  |  |

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura șefului Biroului relații cu diaspora \_\_\_\_\_\_\_\_\_\_\_\_\_\_\_\_\_\_\_\_\_\_**

***Anexa: Fișa de evaluare a probei interviului***

**FIȘA DE EVALUARE A PROBEI INTERVIULUI**

**PROGRAMULUI DE SUSȚINERE A REVENIRII DE SCURTĂ DURATĂ A MEMBRILOR DIASPOREI CU EXPERIENȚĂ PROFESIONALĂ AVANSATĂ**

| Nr.  Ord. | Aplicantul | **Criterii de evaluare** | | | | | | | |
| --- | --- | --- | --- | --- | --- | --- | --- | --- | --- |
| O bună înțelegere de către candidat a contextului, cadrului general și a relevanței cooperării în cadrul planului propus | Explicarea clară și succintă a scopului și obiectivelor cooperării cu instituția parteneră din Republica Moldova | Prezentarea clară și succintă a rezultatelor scontate pentru soluționarea problemelor identificate de expert în domeniul de cooperare | Transferul de cunoștințe și gradul de cooperare planificat cu partenerii din Republica Moldova | Impactul și sustenabilitatea rezultatelor activităților propuse spre implementare | Punctaj total  (max. 40) | Comentarii |
| **(0-10)** | **(0-5)** | **(0-5)** | **(0-10)** | **(0-10)** |  |  |
| 1. |  |  |  |  |  |  |  |  |

**Data completării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Semnătura membrului Comisiei de evaluare și selectare \_\_\_\_\_\_\_\_\_\_\_\_\_\_\_\_\_\_\_\_\_\_**

***Anexa: Declarația de imparțialitate semnată de membrii Comisiei de evaluare și selectare***

**DECLARAŢIE DE IMPARŢIALITATE**

Prin prezenta, subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de preşedinte/membru titular/membru supleant al Comisiei de evaluare și selectare a aplicațiilor în cadrul Diaspora Engagement Hub, Programul de susținere a revenirii de scurtă durată a membrilor diasporei cu experiență profesională avansată

semnez, pe propria responsabilitate, declarația de imparțialitate, prin care mă angajez să respect necondiționat prevederile legislației în vigoare și totodată, confirm că:

- nu sunt soț, rudă sau afin până la gradul al treilea, inclusiv cu unul dintre aplicanți în cadrul Programului;

- în ultimii trei ani, nu am avut relații de muncă sau de colaborare cu unul dintre aplicanți, nu am făcut parte din consiliul de administrație sau din orice alt organ de conducere sau de administrație al partenerilor;

- nu am nici un interes patrimonial sau nepatrimonial care ar putea influenţa îndeplinirea cu obiectivitate a atribuţiilor ce îmi revin în calitate de membru;

- nu am nici un interes financiar față de oricare dintre aplicanți;

- nu am nici o obligatie personală sau debite financiare ori de altă natură față de nici un aplicant, care ar putea sa-mi afecteze deciziile în procesul de evaluare.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Data Semnătura

***Anexa: Acord privind prelucrarea datelor cu caracter personal ale aplicantului***

**ACORD**

**privind prelucrarea datelor cu caracter personal ale aplicanților la apelul de proiecte Diaspora Engagement Hub**

Subsemnatul/a..........................................................................................................., Pașaport.........................................., Buletin de identitate............................................., Data eliberării............................................Oficiul............, IDNP......................................., Adresa domiciliului/reședinței................................................................................

prin acest acord îmi exprim în mod expres consimțământul la prelucrare de către Cancelaria de Stat a datelor mele cu caracter personal, cât și a categoriilor speciale de date cu caracter personal, care sunt oferite de către mine, în legătură cu depunerea aplicației de proiect.

|  |  |
| --- | --- |
| *Nume, prenume* | *Semnătura* |
| *Data* |

*Atenţie! Documentul conţine date cu caracter personal, prelucrate în cadrul sistemului de evidenţă nr. 0000806-001, înregistrat în Registrul de evidenţă al operatorilor de date cu caracter personal* [*www.registru.datepersonale.md*](http://www.registru.datepersonale.md/)*. Prelucrarea ulterioară a acestor date poate fi efectuată numai în condițiile prevăzute de Legea nr. 133 din 08.07.2011 privind protecția datelor cu caracter personal.*

1. Sursa: OCDE (1997). Tendințe în migrația internațională, Sistemul de raportare continuă privind migrația, Raport anual 1996, OCDE, Paris, p.21 [↑](#footnote-ref-1)
2. Invitația la interviu este condiționată de prezentarea Planului (anexa B) [↑](#footnote-ref-2)
3. Pentru expertiza de 2 săptămâni, identificarea minim a unei provocări, iar pentru expertiza de la 2 săptămâni la 5 luni - minim 3 provocări [↑](#footnote-ref-3)